Държавен вестник, бр. 66, 2013 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  66
6. процедурите за регистриране на почасови 
графици и извършване на сетълмент (уреждане 
на взаимоотношенията) между търговските учас­
тници и независимия преносен оператор;
7. изискванията за предаването на данни за 
измерени количества електрическа енергия към 
независимия преносен оператор и координатори 
на балансиращи групи;
8. изискванията за обмен на данни между 
търговските участници;
9. правилата за организация на пазара на 
балансираща енергия;
10. правилата за организация на пазара на 
резерв и допълнителни услуги;
11. правилата за сетълмент, принципите на 
балансиране и методика за определяне на цените 
на балансиращата енергия;
12. правилата за снабдяване от крайни снаб­
дители;
13. правилата за предоставяне на междусис­
темна преносна способност;
14. процедурата за промяна на доставчика на 
електрическа енергия;
15. процедура за смяна на координатора на 
балансираща група;
16. мониторинг на пазара на електрическа 
енергия.
(2) Търговски участници по смисъла на тези 
правила за търговия са производителите на елек­
трическа енергия, търговците на електрическа 
енергия, крайни клиенти, общественият доставчик 
на електрическа енергия, крайните снабдители 
на електрическа енергия, независимият преносен 
оператор, операторите на електроразпределител­
ните мрежи, доставчици от последна инстанция, 
разпределителни предприятия на тягова електри­
ческа енергия.
Г л а в а  в т о р а
СТРУКТУРА НА ЕЛЕКТРОЕНЕРГИЙНИЯ 
ПАЗАР
Раздел I
Видове пазари
Чл. 2. (1) Електроенергийният пазар включва 
следните взаимносвързани елементи:
1. пазар на електрическа енергия чрез дву­
странни договори;
2. борсов пазар на електрическа енергия;
3. пазар на балансираща енергия;
4. пазар на резерв и допълнителни услуги;
5. пазар за предоставяне на междусистемна 
преносна способност (капацитет).
(2) Предмет на сделките съгласно тези правила 
за търговия са:
1. електрическа енергия за реализация на 
пазара по двустранни договори;
2. електрическа енергия за реализация на 
борсовия пазар;
3. електрическа енергия за реализация на 
пазара на балансираща енергия;
4. разполагаемост за участие в първично и 
вторично регулиране;
5. разполагаемост за студен резерв;
6. междусистемна преносна способност;
7. допълнителни услуги;
8. услуга „достъп до мрежата, включително 
системни услуги“;
9. услуга „пренос на електрическа енергия и 
други мрежови услуги“;
10. „отговорност за балансиране“.
Чл. 3. Търговските участници придобиват 
право да регистрират сделки с електрическа 
енергия след регистрация от съответния мрежо­
ви оператор, към чиято мрежа са присъединени 
обектите, съгласно изискванията на тези правила.
Раздел II
Пазар на електрическа енергия чрез двустранни 
договори
Чл. 4. (1) Търговските участници по чл. 1, 
ал. 2 сключват сделки с електрическа енергия 
по свободно договорени цени и/или регулирани 
цени за всеки отделен интервал на доставка, 
равен на един час.
(2) Известяването на графиците на незави­
симия преносен оператор по сделките по ал. 1 
се извършва в деня преди доставката и/или в 
рамките на деня на доставка.
(3) Независимият преносен оператор на елек­
тропреносната и операторите на електроразпреде­
лителните мрежи закупуват електрическа енергия 
само за покриване на технологичните разходи в 
мрежите за всеки отделен интервал на доставка.
Раздел III 
Борсов пазар на електрическа енергия
Чл. 5. (1) Търговските участници по чл. 36, 
ал. 2 могат да сключват сделки с електрическа 
енергия на борсовия пазар на електрическа енер­
гия съгласно глава четвърта на тези правила.
(2) Сделките по ал. 1 се сключват по пазарна 
равновесна цена, определена за всеки отделен 
интервал на доставка от независимия преносен 
оператор, получил лицензия за организиране на 
борсов пазар на електрическа енергия.
(3) Независимият преносен оператор е страна 
по всички сделки, които се сключват на борсовия 
пазар на електрическа енергия.
Раздел IV
Пазар на балансираща енергия
Чл. 6. (1) Независимият преносен оператор 
сключва сделки за покупка и/или продажба на 
електрическа енергия с търговски участници, 
които притежават диспечирани производствени 
и/или потребяващи обекти за покриване на не­
балансите в националната пазарна зона.
(2) Търговските участници по ал. 1, регистри­
рани на пазара на балансираща енергия като 
доставчици на балансираща енергия, в резултат 
на участие във вторично регулиране, предоставят 
разполагаемост (диапазон) за регулиране нагоре, 
определен от независимия преносен оператор, 
посочен в договорите по чл. 131, ал. 2, който 
се актуализира на месечна база и в рамките на 
който диапазон нямат право да сключват сделки 
на пазара чрез двустранни договори или на бор­
совия пазар на електрическа енергия.
(3) Търговските участници по ал. 1, регистри­
рани на пазара на балансираща енергия като 
доставчици на балансираща енергия, в резултат 
на участие във вторично регулиране, са длъж­
ни да предоставят наличните си диапазони за